OzLabs/hebrew-wiki-articles huggingface dataset:
מעבר די בונום

מעבר די בונום (בצרפתית: Col du Bonhomme) הוא מעבר הרים ברכס הווז' שמהווה מעבר הרים בין עמק אלזס לעמק לורן בגובה 979 מטר מעל לגובה פני הים.

חשיבותו האסטרטגית של המעבר הביאה להקמת העיר קייזרסברג למרגלות המעבר, במישור אלזס, על ידי הרומאים. שליטה על העיר כמו על המעבר היה יעד חשוב לכל הכובשים באזור זה.

לאחר מלחמת צרפת–פרוסיה ב-1871, המעבר שימש כגבול בין צרפת לגרמניה, והיום הוא משמש כגבול בין אלזס ללורן.

היום עובר במעבר כביש לאומי 415 (RD415) שמחבר בין סן-דייה-דה-ווז' שבלורן לברייזאך שבגרמניה דרך קייזרסברג וקולמר.

==קישורים חיצוניים==

די בונאום
באס סנטה סו

באס סנטה סו (באנגלית: Basse Santa Su) היא עיר בגמביה הנמצאת במזרח המדינה על הגדה הדרומית של נהר גמביה. העיר ממוקמת כ-400 ק"מ מהבירה בנג'ול והיא העיר החשובה במזרח המדינה.

==קישורים חיצוניים==

* 

קטגוריה:גמביה: ערים
סרקונדה

סרקונדה (באנגלית: Serekunda) היא העיר הגדולה בגמביה הממוקמת ממערב לבירה בנג'ול. מכיוון שהבירה בנג'ול נמצאת על אי, אין לה אפשרות להתרחב ולכן קיימת הגירה מהבירה לעיר סרקונדה הצמודה אליה דבר שמביא לגידול רב באוכלוסיית העיר: מ-25,505 תושבים ב-1973 דרך 194,987 תושבים ב-1993 ועד 348,118 במפקד האחרון של שנת 2007.

==קישורים חיצוניים==

קטגוריה:גמביה: ערים
יוסי גבני

יוסי גבני (נולד ב-4 בינואר 1982) הוא קומיקאי וסטנדאפיסט ישראלי.

== ביוגרפיה ==
גבני נולד וגדל בבת ים, למד באורט הבונים בעיר במגמת תקשורת. בצה"ל שירת בסטי"לים, ולאחר מכן שירת בתור מפקד קורס קשר ימי בבה"ד חיל הים.

==קריירה==
גבני התפרסם לראשונה בתוכנית המציאות "האקדמיה לצחוק" ששודרה בערוץ 2 בשנת 2004. בתחרות היה חלק מהצמד "יוסי וטירן" (יחד עם טירן ביבי). יוסי וטירן הגיעו לגמר התוכנית וסיימו במקום השני. לאחר התוכנית, במקביל להופעות בצמד, למד קופירייטינג והיה קופירייטר בנפתלי-אברהם, זרמון גולדמן, ויהושע\TBWA. ב-2006 פורק הצמד "יוסי וטירן" וב-2007 החל גבני להתנסות בסטנדאפ לבדו.

בתחילת דרכו הופיע במספר תוכניות טלוויזיה כגון "עובר כל גבול", "ערב אדיר" ועוד.

בין בשנים 2012–2014 הופיע בשלוש העונות של תוכנית הטלוויזיה "מחוץ לחוק" המשודרת בערוץ הוט קומדי סנטרל.

בשנת 2014 החל להופיע כסטאנדפיסט בתוכנית הילדים "הצחוקיה" המשודרת בערוץ ניקלודיאון.

בתחילת 2015 הקים גבני יחד עם גיורא זינגר ועומר בורשטיין את צוות "בערך", צוות קומי שמפיק סרטונים מצחיקים ברשת.

ב-2016 הוביל ביחד עם חברי הצוות הקומי "בערך", קמפיין אינטרנטי של "ספרייט".

ב-2018 עלתה לאוויר הקומדיה ״קיסריה אקספרס״ אותה כתב ויצר גבני יחד עם שותפיו ליצירות עומר בורשטיין וגיורא זינגר, והם משחקים שם בתפקידים ראשיים יחד עם אסף אטדגי.

==חיים אישיים==
גבני נשוי לכרמל ואב לבן ובת. מתגורר בגבעתיים.

==קישורים חיצוניים==

* 

* יוסי גבני בפודקאסט [http://1062fm.co.il/he/?p=22876 "מאחורי כל צחוק"] של אלדד שטרית, 25 ביוני 2018

== הערות שוליים ==

קטגוריה:קומיקאים יהודים ישראלים
קטגוריה:שדרני רדיו ישראלים
קטגוריה:תסריטאים ישראלים
קטגוריה:סטנדאפיסטים ישראלים
קטגוריה:מתחרי האקדמיה לצחוק
קטגוריה:משתתפי קומדי סטאר
קטגוריה:ישראלים שנולדו ב-1982
לוזנאק (כדורגל)

מועדון כדורגל לוזנאק (בצרפתית: Luzenac Ariège Pyrénées) הוא מועדון כדורגל צרפתי, המשחק בעיר הקטנה לוזנאק בהרי הפירנאים שבצרפת. המועדון משחק בליגה הצרפתית השישית.

==היסטוריה==
המועדון נוסד בשנת ושיחק לאורך השנים בליגה אזורית של אזור מידי-פירנה. בשנים , זכה באליפות הליגה האזורית של אזור מידי-פירנה. בשנת זכה בגביע של אזור מידי-פירנה. בסוף עונת עלה מהליגה האזורית של מידי-פירנה לליגה הצרפתית החמישית.

המועדון שיחק שתי עונות בליגה החמישית ובסוף עונת עלה לליגה הצרפתית הרביעית. המועדון שיחק עונה אחת בליגה הרביעית וירד לליגה החמישית. המועדון שיחק 2 עונות בליגה החמישית ובסוף עונת עלה לליגה הרביעית.

בעונת הגיע להישג הטוב ביותר עד כה בגביע הצרפתי סיבוב 9, שלב 64 האחרונות. בעונת הגיע לסיבוב השביעי בגביע הצרפתי והפסיד לקבוצת בסטיה. בסוף העונה עלה לליגה השלישית. 

בעונת ניצח בסיבוב השביעי של הגביע הצרפתי את קבוצת ארל-אביניון. בסיבוב השמיני של הגביע הפסיד לקבוצת קאן. בעונת הגיע לסיבוב השביעי של הגביע הצרפתי והפסיד לקבוצת נים אולימפיק. בסוף עונת עלה המועדון בפעם הראשונה בתולדותיו לליגה הצרפתית השנייה, אך לא הורשה לשחק בה מכיוון שלא עמד בתקנים הנדרשים.

בספטמבר 2014, הקבוצה הראשונה של המועדון התפרקה, וכיום קבוצת החובבנים של המועדון משחקת בליגה השישית.

== קישורים חיצוניים ==
* 

קטגוריה:קבוצות כדורגל צרפתיות
קטגוריה:מידי פירנה: ספורט
קטגוריה:קבוצות כדורגל שהוקמו ב-1936
קטגוריה:אוקסיטניה (חבל מנהלי): ספורט
מיצ'ואקאן

מיצ'ואקאן דה אוקמפו (בספרדית: Michoacán de Ocampo; רשמית: המדינה החופשית והריבונית של מיצ'ואקאן דה אוקמפו, בספרדית: Estado Libre y Soberano de Michoacán de Ocampo), או בקיצור מיצ'ואקאן, היא אחת מ-31 המדינות המרכיבות את מקסיקו. מיצ'ואקאן נמצאת במערב מקסיקו וגובלת באוקיינוס השקט בדרום-מערב, חליסקו וקולימה במערב, גואנחואטו בצפון, קרטרו בצפון-מזרח, מדינת מקסיקו במזרח וגררו בדרום-מזרח. בירתה והעיר הגדולה ביותר בה היא מורליה.

==היסטוריה==
הספרדים הגיעו לראשונה לאזור בו נמצאת מיצ'ואקאן בעשורים הראשונים של המאה ה-16.

לאחר קבלת העצמאות של מקסיקו, מיצ'ואקאן הפכה למדינה ב-1824 כשבירתה היא ואיאדוליד, ששמה שונה כעבור מספר שנים למורליה. ב-1846 הוקמה בחלק משטחי מיצ'ואקאן המדינה החדשה קולימה, וב-1849 הוקמה בחלק מהמדינה מדינת גררו אשר במהלך השנים צורפו אליה חלקים נוספים ממיצ'ואקאן.

==כלכלה==
כלכלת מיצ'ואקאן מתבססת על חקלאות, מקנה ודיג. הגידולים במדינה כוללים בין היתר תירס, דורה, אבוקדו, תות שדה, אפרסק, חיטה, ליים, קנה סוכר ומנגו. כרייה גם מהווה ענף חשוב בכלכלה המקומית, כשרובה ממוקמת במזרח המדינה. בין היתר נכרים ברזל, נחושת, אבץ, קדמיום, עופרת, כסף, זהב, אבן גיר ושיש.

התעשייה במדינה מרוכזת בעיקר בסביבות הערים, בעיקר מורליה, ומתרכזת בעיקר בפלדה, בקבוקים ומוצרי נייר

==קישורים חיצוניים==

* 
* 

קטגוריה:מקסיקו: מדינות
דיאן וארסי

דיאן מרי אנתוניה וארסי (באנגלית: Diane Marie Antonia Varsi; 23 בפברואר 1938 - 9 בנובמבר 1992) הייתה שחקנית קולנוע אמריקאית. הייתה מועמדת לפרס אוסקר לשחקנית המשנה הטובה ביותר לשנת 1957 על הופעתה בסרט "פייטון פלייס".
== חייה ==
וארסי נולדה בעיר סן מטאו, קליפורניה, נשרה בגיל צעיר מהלימודים ונכשלה בניסיון לפתח קריירת דוגמנות. היא התגלתה על ידי המפיק באדי אדלר בעת הצגה בה הופיעה.
וארסי שהייתה בעלת ניסיון משחק מועט במחזות תיאטרון קיבלה בשנת 1957 בהיותה בת 18 תפקיד קולנועי הוליוודי ראשון בדרמה של מארק רובסון "פייטון פלייס". וארסי שיחקה בתור תלמידת התיכון אליסון מקנזי על הופעת הבכורה שלה הייתה מועמדת לפרס אוסקר לשחקנית המשנה הטובה ביותר. מיד לאחר מכן חתמה על חוזה עם חברת ההפקה המצליחה "פוקס המאה ה-20 " והופיעה בדרמת הפשע "כפייה" של ריצ'רד פליישר לצידו של אורסון וולס.

וארסי לא השכילה למנף את קריירת המשחק שלה, היא נכשלה באודישנים רבים ונזרקה על ידי הסוכן שלה מאחר שלא ראה בה עתיד פוטנציאלי. היא כמעט ולא הופיעה בסרטים מלבד הדרמה הפוליטית סאטירית "הנוער לשלטון" בשנת 1968 בה שיחקה בתפקיד סאלי לירוי. בעת צילומיה לסרט חשה וארסי בכאבים עזים בחלקי גופה לאחר שחלתה במחלת ליים. ב-1977 שיחקה בסרט "מעולם לא הבטחתי לך גן של ורדים".

לווארסי היו שני ילדים משתי מערכות נישואיה: למנהל שלה ג'יימס דיקסון ולמפיק מייקל האוסמן.

וארסי נפטרה ב-19 בנובמבר 1992 מדלקת קרום המוח בביתה שבלוס אנג'לס כשהיא בת 54. היא נקברה ב"בית הקברות מאונט טאמפלפייס" שבסן רפאל, קליפורניה.

==קישורים חיצוניים==

* 

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1938
קטגוריה:אמריקאים שנולדו ב-1938
קטגוריה:אמריקאיות שנפטרו ב-1992
קטגוריה:אמריקאים שנפטרו ב-1992
הפסטיבל הבין-לאומי לגאוגרפיה

הפסטיבל הבין-לאומי לגאוגרפיה הוא אירוע שנתי המוקדש לנושאי גאוגרפיה ותיירות המתקיים בעיר סן-דייה-דה-ווז' בצרפת מאז שנת 1990. במהלך הפסטיבל מתקיימים ראיונות עם בעלי מקצוע העוסקים בתחום הגאוגרפי, שולחנות עגולים, דיוני פאנל, ירידי ספרים, תערוכות, בתי קפה המוקדשים למדינות שונות ובתי קולנוע המציגים סרטים בתחום. במהלך הפסטיבל נערכים תחרויות נושאות פרסים למדריכי טיולים וספרי גאוגרפיה והענקת מלגות לסטודנטים בתחום. האירוע נערך בחסות האיגוד הבין-לאומי לגאוגרפיה ומאורגן על ידי המחלקה לפיתוח של הפדרציה הבין-לאומית של המודדים. במתחם הפסטיבל מצוי פסל המציין את העולם וקרוי: "בירת הגאוגרפיה של העולם". במסגרת הפסטיבל מוענק פרס ווטרן לו, המכונה "פרס נובל לגאוגרפיה".

== קישורים חיצוניים ==

* 

קטגוריה:גאוגרפיה
לנצ'חותי

לַנצ'חוּתי (בגאורגית: ლანჩხუთი) היא עיירה בחבל גוריה שבמערב גאורגיה; העיירה מהווה מרכז מנהלתי של נפת לנצ'חותי שבצפון-מערב המחוז.

== גאוגרפיה ==
לנצ'חותי ממוקמת במישור קולכתי, בגובה 25 מטר מעל פני הים; בשנת 2014 אוכלוסיית העיירה מנתה 6,395 נפש.

לנצ'חותי מרוחקת ב-42 קילומטרים מהעיר פותי שמצפון-מערבהּ, ב-64 קילומטרים מהעיר כותאיסי שמצפון-מזרחהּ וב-85 קילומטרים מהעיר בתומי שמדרום-מערבהּ. 

לנצ'חותי מקושרת לבתומי על ידי קו הרכבת סמטרדיה-בתומי; בלנצ'חותי יש תחנת רכבת בקו זה.

בלנצ'חותי עובר הכביש ס-12 (ს-12), שמשתרע מסמטרדיה שבדרום-מערב אימרתי עד הכפר סופסה שלחוף הים השחור בצפון-מערב גוריה; הכפר נכלל בנפת לנצ'חותי.

האקלים בלנצ'חותי סובטרופי לח. הטמפרטורה הממוצעת של החודש הקר ביותר, ינואר היא 4,2 מעלות; הטמפרטורה הממוצעת של החודש החם ביותר, יולי, היא 23 מעלות. הממוצע השנתי של המשקעים בלנצ'חותי הוא 1,980 מילימטרים.

בלנצ'חותי פועלים מפעלי מזון לייצור מוצרי בשר וחלב, מפעל לעיבוד תה, בית חרושת לשימורים ובית חרושת ללבנים ורעפים.

בלנצ'חותי פועלים שלושה בתי-ספר ציבוריים, ספרייה, מוזיאון ותיאטרון; בעיירה יוצאים לאור שני עיתונים: "לַנצ'חוּתי+" ו"הוֹ דַה אַרַה" (מילולית: "כן ולא").

בלנצ'חותי פועל מועדון הכדורגל "גוּריַה 2000", שנוסד בשנת 1924 תחת השם "קימי". בתקופת השלטון הסובייטי, בעונת 1987, קבוצת "גוריה" לנצ'חותי הופיעה בליגת העל של ברית המועצות; לנצ'חותי הוא היישוב הקטן ביותר בכל הזמנים, שנציגו הצליח להעפיל למפעל זה.

מעונת 2014-2013 קבוצת "גוריה 2000" לנצ'חותי משחקת בליגת העל הגאורגית (אחרי הפסקה של 14 שנה). בשנת 2012 החלו עבודות לחידוש האצטדיון של הקבוצה; בינתיים, היא מארחת את משחקיה באצטדיון "צֵ'לֵה אַרֵנַה" שבעיר כובולתי, אשר יכול להכיל 6,000 צופים.

ללנצ'חותי יש ברית ערים תאומות עם העיירה קודי שבמדינת ויומינג (ארצות הברית).

==קישורים חיצוניים==

* 

קטגוריה:גאורגיה: יישובים
קטגוריה:גוריה
הוועדה לגאוגרפיה עירונית

הוועדה לגאוגרפיה עירונית היא יחידת סמך באיגוד הבינלאומי לגאוגרפיה העוסקת בנושאי גאוגרפיה עירונית, בתחומים עירוניים, ו-פתרון הבעיות בערים ברחבי העולם. הוועדה נוצרה בעקבות ראיון של פרופסור קז'ימיר דזיוונסקי (פולין) בעת שנערך הקונגרס הבינלאומי לגאוגרפיה במוסקבה בשנת 1976 כאשר נשאל לגבי ניגוד האינטרסים של ערים קפיטליסטיות במערב לעומת ערים סוציאליסטיות במזרח והיחסים ביניהם. הוועדה מקיימת מחקר, תיעוד, שימור אדריכלי, אקולוגיה, מנהל מקומי, ויחסי גומלין בנושאי הערים ומקיימת קונגרסים בכמה ערים במקביל ושיתוף פעולה בין בעלי מקצוע העוסקים גאוגרפיה עירונית. בשנת 2010 נערך הקונגרס לראשונה בישראל, בתל אביב ביחד עם הקונגרס השנתי בנושאי אזורים של האיגוד הבינלאומי לגאוגרפיה. מקומה של הוועדה הוא במכון לגאוגרפיה של אוניברסיטת לוזאן בשווייץ.

== קישורים חיצוניים ==
* 

קטגוריה:גאוגרפיה עירונית
אוניברסיטת לוזאן

[[ארמון רומין, שבלוזאן הכיל בעבר אגף של אוניברסיטת לוזאן.]]
אוניברסיטת לוזאן (בצרפתית: Université de Lausanne; בראשי תיבות: UNIL) היא אוניברסיטה ציבורית הממוקמת בעיר לוזאן שבשווייץ ואחת האוניברסיטאות העתיקות בעולם וגם הגדולות בעולם. האוניברסיטה חברה בברית רשת אוניברסיטאות עולמית.

== היסטוריה ==
האוניברסיטה נוסדה בשנת 1537 בתור "בית ספר לתאולוגיה" לפני שקיבלה מעמד רשמי של אוניברסיטה בשנת 1890.

נכון לשנת 2023, למדו באוניברסיטה כ-16,951 תלמידים ו-3,861 חוקרים, בנוסף ל-1,500 סטודנטים מרחבי העולם הלומדים במסגרת תוכנית לחילופי סטודנטים עם אוניברסיטאות אחרות בעולם. מאז שנת 2005 האוניברסיטה שותפה בהסכם בולוניה ובשנת 2024 דורגה במקום ה-143 על ידי המגזין האמריקאי "טיימס" לדירוג המוסדות האקדמיים בעולם ולפי הדירוג האקדמי של "אוניברסיטת ליידן" בהולנד במקום ה-98 באירופה ובמקום ה-333 בעולם.

הקמפוס המרכזי של האוניברסיטה בנוי בדגם עיר גנים. דהיינו, מצויים בו בניינים רבים ונפרדים, כשביניהם מצויות מדשאות (בדומה לקמפוס גבעת רם, של האוניברסיטה העברית בירושלים). ביחד עם "בית הספר הפוליטכני הפדרלי של לוזאן (EPFL)", הממוקם לצד הקמפוס המרכזי שלה, המתהווה קמפוס אוניברסיטאי גדול, על חוף אגם ז'נבה.

קמפוס אחר של אוניברסיטת לוזאן מצוי בתוך בית החולים המרכזי של העיר ומכיל את בית הספר לרפואה של האוניברסיטה.

== פקולטות ובתי ספר ==
אוניברסיטת לוזאן כוללת שבע פקולטות:
* הפקולטה לאמנויות (Faculte des lettres)
* הפקולטה לביולוגיה ורפואה (FBM)
* הפקולטה למנהל עסקים וכלכלה (HEC), הנקראת גם HEC לוזאן
* הפקולטה למדעי הגאוגרפיה והסביבה (GSE)
* הפקולטה למשפטים, משפט פלילי ומינהל ציבורי (FDSC), כולל את בית הספר למנהל ציבורי בשוויץ
* הפקולטה למדעי החברה והפוליטיקה (SSP)
* הפקולטה לתאולוגיה ומדעי הדתות (FTSR)
בתי ספר:

* בית הספר למשפט פלילי (ESC)
* בית הספר לצרפתית כשפה זרה (EFLE)
* קורסי קיץ וחורף בצרפתית (Cours de vacances)
* ממשק מדע-חברה

== ראו גם ==
* הוועדה לגאוגרפיה עירונית

== קישורים חיצוניים ==

* 

לוזאן
קטגוריה:לוזאן
קטגוריה:רשת אוניברסיטאות עולמית
סקאוט (ספורט)

סקאוטים במשחק [[בייסבול בטרנר פילד]]
הסקאוטינג ("צפייה" באנגלית: Scouting) הוא תחום בספורט שמטרתו להשיג מידע מקצועי עבור קבוצת ספורט באמצעות צפייה ואיסוף נתונים על קבוצות ושחקנים אחרים. מטרת השגת המידע יכולה להיות סימון ובחירת שחקנים שהקבוצה מעוניינת שיעברו אליה או הכנה לקראת התמודדות מול הקבוצה הנצפית. תפקיד קרוב לתפקיד הסקאוט, שהתפתח לצידו, הוא עובד מטעם הקבוצה המנתח את ביצועיה המכונה "אנליסט".

סקאוטים, וכן אנליסטים, יכולים להיות עובדים של מועדון ספורט או עובדים בחברות סקאוטינג המספקות שירותים לכמה מועדונים. בניגוד למרבית המועדונים, חברות סקאוטינג יכולות להחזיק מאגרי נתונים רחבים המכסים מספר גדול של קבוצות מכל העולם ולתת חוות דעת בלתי תלויה על אפשרות ההתאמה של שחקנים. חברות אחרות מספקות ניתוחי וידאו ודו"חות על יריבות, ואחרות מספקות לקבוצות כלים לניתוחי ביצועיהן.

קיימים פיתוחים טכנולוגיים המסייעים לסקאוטינג ולניתוח ביצועים: בסיסי נתונים המכילים מידע על מספר רב של שחקנים, תוכנות המפיקות נתונים מצילומי וידאו, שבבי GPS המספקים מידע על טווחי ואזורי ריצה, תוכנות המנתחות נתוניים סטטיסטיים המוכנסים אליהן ופיתוחים אחרים.

==בכדורגל==
סקאוט המאתר שחקנים למועדון, מנסה לבחון ולקבוע אם לשחקן יש את היכולת הטכנית והבנת המשחק הנדרשים כדי להצליח. אם הסקאוט המליץ על השחקן למועדון ובדיקות רקע העלו שהוא מתאים, המועדון עשוי להמשיך ולעקוב אחר ההתקדמות שלו על פני תקופה, מכמה חודשים ועד לכמה עונות. הסקאוטים ימשיכו לעקוב ולבדוק אם השחקן שומר על עקביות ברמת המשחק ועל תיאבון להצליח. אם לאחר תקופה זו המועדון עדיין מעוניין בשחקן, לעיתים קרובות המועדון מזמין את השחקן לבחינה באימוני המועדון שבה הסקאוטים וצוות האימון מעריכים את התאמת השחקן למועדון גם מבחינת אופי ומוסר עבודה. הבחינה במועדון מאפשרת למועדון גם להשוות את הרמה של השחקן עם הרמה של השחקנים שכבר בסגל.

===סקאוטינג על יריבות===
בסקאוטינג על יריבות מנסה הסקאוט להעריך את יכולות היריבה ולזהות דפוסי פעולה ואיומים ספציפיים, באמצעות הצפייה במשחקיה. תפקידים בולטים של סקאוטים אלה:
*לייעץ איזו גישה כללית הקבוצה צריכה לאמץ במפגש מול היריבה. למשל, אם כדאי לתקוף בעזרת לחץ מתמשך או שעדיף להזמין את היריבה להתקיף ולצאת למתפרצות.
*לסמן איומים מרכזיים של היריבה ופתרונות בעזרתם ניתן לטפל בהם. לדוגמה, שחקן ימני החלש ברגלו השמאלית יסומן ככזה שכדאי לדחוק לכיוון הצד החלש שלו.
*לאתר חולשות מפתח, במיוחד בפיזיות, בקצב המשחק, בכושר גופני ובריכוז.
*לתאר את סגנון המשחק של שחקני הכנף, האם הם נכנסים לכיוון השער או נשארים על הקו ומרווחים את ההתקפה.
*לאבחן תרגילים מועדפים של היריבה במצבים נייחים (בעיטות חופשיות, קרנות והוצאות חוץ), וכן בוחנים את שיטות ההגנה שלה במצבים אלו.
*לדווח כיצד ולאן בועטים בועטי הפנדלים. סקאוטינג כזה על בועטי הפנדלים של נבחרת ארגנטינה סייע לשוער נבחרת גרמניה ינס להמן לזנק לעבר הצדדים אליהם כוונו כל ארבע הבעיטות של ארגנטינה ואף לעצור שתיים מהן בדרך לניצחון של נבחרתו 4-2 בדו-קרב בעיטות הכרעה ברבע גמר מונדיאל 2006 ומאז הפך למקובל ברמות הגבוהות.

בשוק הסקאוטינג קיימות חברות המספקות ניתוחי וידאו, שבאמצעות צפייה ועריכה של צילומי וידאו של מספר של משחקי היריבה מנסים לנתח ולסכם בווידאו עבור המאמנים תופעות בולטות במשחקה, כמו למשל: נקודות חוזק ונקודות תורפה, יציאה להתקפות, חזרה להגנה ותרגילים חוזרים.

==קישורים חיצוניים==
* 
* 

==הערות שוליים==

קטגוריה:מקצועות הספורט
יושיוקה יאיוי

יושיוקה יאיוי (ביפנית: 吉岡 彌生; 29 באפריל 1871 - 22 במאי 1959) הייתה רופאה ופעילה לזכויות נשים, והיא ידועה בעיקר כמייסדת של האוניברסיטה ללימודי רפואה לנשים בטוקיו בשנת 1900, שהיה בית הספר הראשון לרפואה המיועד לנשים ביפן.

==ביוגרפיה==
אביה של יושיקה היה רופא, שתמך בפיתוח החינוך לילדי הכפר בגילאים צעירים. יאיוי גדלה במאה ה-19, בתקופה בה לא היה מקובל ביפן, כמו בכל העולם כמעט, שנשים תרכושנה השכלה גבוהה. היא סיימה בית ספר לרפואה, והייתה האישה ה-27 שקיבלה רישיון רפואי ביפן. משהבינה את הקשיים הצפויים לה כאישה בקריירה הרפואית, החליטה לייסד בית ספר לרפואה משלה, וזאת לפני שהייתה בת 30.

עד שנת 1912 לא הורשו בוגרות האוניברסיטה ללימודי רפואה לנשים בטוקיו לעסוק ברפואה. בשנה זו אישרה הממשלה היפנית לנשים לגשת לבחינות ההסמכה הרפואיות. עד שנת 1930, קרוב לאלף נשים למדו בבית ספרה של יושיוקה.

יאיוי הייתה פעילה פוליטית, ובמסגרת פעילותה קידמה יחד עם עמיתיה את המודעות לחשיבות החינוך המיני בבתי הספר. 

בשנות ה-30 יאיוי הייתה פעילה בתנועת הסופרג׳יסטיות היפנית.

בשנת 1955 קבלה את פרס מסדר הכתר היקר.

הפרס על-שם יושיוקה מוענק מדי שנה לנשים שהלכו בדרכה. אגודת הרופאות היפנית קראה לשניים מפרסיה על שמה, ועל שם אוגינו גינקו, האישה הראשונה שהוסמכה לעסוק ברפואה מערבית ביפן.

==קישורים חיצוניים==

קטגוריה:רופאים יפנים
קטגוריה:סופרג'יסטיות
קטגוריה:פעילים חברתיים יפנים
קטגוריה:ילידות 1871
קטגוריה:רופאות המאה ה-19
קטגוריה:רופאות המאה ה-20
קטגוריה:פמיניסטיות יפניות
קטגוריה:פמיניסטיות המאה ה-19
קטגוריה:פמיניסטיות המאה ה-20
קטגוריה:נפטרות ב-1959
יהודית לוזיה

יהודית לוזיה-אשכנזי (נולדה בשנת 1942) היא שחיינית עבר ישראלית שהייתה חברת נבחרת ישראל בשחייה.

== ביוגרפיה ==
לוזיה, בת לשושנה ומנחם, עולים מסוריה ואחות לאלי (1939) ורינה, נולדה וגדלה בקיבוץ אפיקים. אביה היה פעיל העלאת הילדים מסוריה בעליית האלף ויוצר מחברת לוזיה. בגיל 12, גילתה שהיא קרויה על שמה של אחותה הבכורה, יהודית לוזיה, שבהיותה בת שנתיים ו-6 חודשים ב-13 ביוני 1938, מעדה לתוך תעלת השקיה, נסחפה בזרם המים למרחק רב, טבעה וכך מצאה את מותה. היא התאמנה בהדרכת שמריהו נאבל.

===1955===
באליפות ישראל בשחייה שנערכה באוקטובר 1955 זכתה לוזיה במדליית ארד, במשחה ל-100 מטר פרפר בתוצאה של 1:46.5 דקות, אחרי דורית שרצר מברית מכבים עתיד שקבעה שיא מכבי חדש של 1:36.3 דקות ורחל ברגשטיין מהפועל גוש זבולון (1:41.2 דקות).

===1956===
באליפות ישראל שנערכה בבריכת בת גלים שבחיפה בתחילת אוקטובר 1956 זכתה לוזיה במדליית ארד, במשחה ל-100 מטר פרפר בתוצאה של 1:43.6 דקות, אחרי שושנה ריבנר (1:33.2 דקות) ודורית שרצר (1:33.6 דקות), שתיהן מברית מכבים עתיד.

===1957===
באליפות הפועל ה-14 בשחייה שנערכה בחדרה בספטמבר 1957 זכתה לוזיה במדליית זהב במשחה ל-100 מטר פרפר בשיא הפועל חדש של 1:35.5 דקות, שיפור לשיא של ברגשטיין (1:35.9 דקות). במכביה החמישית שנערכה בשנת 1957 היא סיימה במקום שישי במשחה ל-200 מטר חזה בתוצאה של 3:26.7 דקות.

===1958===
באליפות ישראל שנערכה בבריכת בת גלים בספטמבר 1958 זכתה לוזיה בשתי מדליות כסף, במשחה ל-100 מטר פרפר בשיא הפועל חדש של 1:34.7 דקות, אחרי שושנה ריבנר (1:31.5 דקות) ולפני דורית שרצר (1:36.0 דקות), שתיהן מברית מכבים עתיד ובמשחה ל-200 מטר חזה בתוצאה של 3:24.4 דקות, אחרי חיותה מרצ'ביאק מהפועל תל עמל (3:21.8 דקות) ולפני תמר זליג ממכבי חיפה (3:25.0 דקות).

===1959===
בתחרות שחייה בין נבחרת ישראל לנבחרת יוון שנערכה באתונה ביולי 1959 קבעה לוזיה שיא ישראלי חדש לנערות במשחה ל-100 מטר פרפר בתוצאה של 1:31.4 דקות.

באליפות ישראל שנערכה בבריכת בת גלים בחיפה באמצע אוקטובר אותה שנה זכתה לוזיה במדליית ארד, במשחה ל-100 מטר פרפר בתוצאה של 1:35.4 דקות, אחרי גלי להב מהפועל תל עמל (1:30.4 דקות) וחיותה מרצ'ביאק (1:34.5 דקות).

== חיים אישיים ==
נשואה לצבי (צ'ירי) אשכנזי.

== קישורים חיצוניים ==

* קרני עם-עד, [https://web.archive.org/web/20140430014501/http://www.kibbutz.org.il/itonut/2008/hakibutz/080418_askenazy.htm יציאת סוריה], באתר ידיעות הקיבוץ, 18 באפריל 2008

== הערות שוליים ==

קטגוריה:שחייניות ישראליות
קטגוריה:שחייניות פרפר ישראליות
קטגוריה:שחייניות חזה ישראליות
קטגוריה:שחייניות מעורב אישי ישראליות
קטגוריה:אפיקים (קיבוץ): אישים
קטגוריה:ישראליות שנולדו ב-1943
קטגוריה:ישראלים שנולדו ב-1943
אלי אסקוזידו

אליהו (אלי) אסקוזידו (נולד ב-1957) הוא מנהל רשות העתיקות החל מ-1 באוגוסט 2021. בעברו ראש המועצה האזורית נחל שורק.

==ביוגרפיה==
אלי אסקוזידו נולד בכפר מימון בשנת 1957, להוריו אברהם ופנינה אסקוזידו – עולים ממצרים. את השירות הצבאי עשה בנח"ל והשתחרר בדרגת סרן.

בשנת 1991 החל אסקוזידו בפעילות ציבורית עם בחירתו ליו"ר ועד מושב בני רא"ם וכיהן בתפקיד זה במשך שמונה שנים. החל משנת 1999 ועד 2021 כיהן כראש מועצה אזורית נחל שורק.<ref></ref>

בנוסף לתפקידו כראש המועצה, שימש החל משנת 1999 כחבר בהנהלת מרכז המועצות האזוריות. החל משנת 2000 עמד בראש עמותת כביש חוצה ישראל ומאז שנת 2006 חבר בוועדה לתשתיות לאומיות (ות"ל). החל משנת 2005 שימש כגזבר לאיגוד ערים לאיכות הסביבה חבל יבנה-אשדוד. בין השנים 2009–2015 כיהן בתפקיד יו"ר רשות הניקוז שורק-לכיש, המאגדת בתוכה 29 רשויות מקומיות. משנת 2010 חבר בוועדת הרישוי של נמל התעופה בן-גוריון. משנת 2012 חבר בדירקטוריון של החברה למשק וכלכלה. בשנת 2014 מונה לחבר במועצת גנים לאומיים ושמורות טבע הכפופה למשרד להגנת הסביבה. בשנת 2018 יזם את הקמת אשכול שורק-דרומי בו חברות 10 רשויות ושימש כיושב ראש.

באוגוסט 2021 מונה למנהל רשות העתיקות.

אסקוזידו נשוי לעליזה, אב לארבעה וסב לחמישה נכדים. מתגורר במושב בני רא"ם.

==קישורים חיצוניים==

* 
* [https://web.archive.org/web/20140502002450/http://www.ma-soreq.org.il/page.asp?id=3178 אלי אסקוזידו] באתר מועצה אזורית נחל שורק
* [http://www.mcdomains.co.il/eli אתר הבית של אלי אסקוזידו]
* [https://web.archive.org/web/20150927133758/http://israblog.nana10.co.il/blogread.asp?blog=831721 אלי אסקוזידו - ישרא-בלוג]
* [http://eliaskozidomc.wix.com/eliaskozido אלי אסקוזידו ראש מועצת נחל שורק]
* [http://www.tapuz.co.il/blog/net/UserBlog.aspx?foldername=eliaskozidomc&skip=1 אלי אסקוזידו - תפוז בלוגים]
* [https://twitter.com/eliaskozidomc אלי אסקוזידו - Twitter]
* [http://www.2all.co.il/Web/Sites13/eliaskozido/ אלי אסקוזידו הוא ראש המועצה אזורית נחל שורק]
* 

==הערות שוליים==

קטגוריה:ראשי המועצה האזורית נחל שורק
קטגוריה:ציונות דתית: אישים
קטגוריה:עובדי רשות העתיקות
קטגוריה:כפר מימון: אישים
קטגוריה:אישים ממוצא יהודי-מצרי
קטגוריה:ישראלים שנולדו ב-1957
יחיאל חייבי

יחיאל חַיְיבִּי (במקור: יחיא; 1911 – 21 במאי 1977) היה צלם ישראלי יליד תימן, שנודע בצילומיו האתנוגרפיים המתעדים את החיים היהודים בתימן.

==ביוגרפיה==
יחיא חייבי, בן יוסף וזהרה חייבי, נולד בצנעא שבתימן בשנת 1911. בהיותו בן 12 או 13 למד לימודי קודש אצל הרב יחיא קאפח, ועזר לאביו בחנות לממכר שמנים. בגיל 18 טייל באריתראה ונסע לאיטליה. בדרכו חזרה לתימן פגש רופא ומהנדס אירופאי שהפליג לתימן. חייבי הצטרף לצוות המרפאה שהקים בצנעא ולמד ממנו גם את מלאכת הצילום, על אף שזה היה לא חוקי בתימן באותה עת. לאחר זמן קיבל חייבי אישור רשמי לצלם בצנעא. באותה עת היה הצלם היחידי בעיר וצילומי החוץ והסטודיו שלו מתעדים את הווי החיים בעיר.

בשנת 1944 עלה חייבי עם משפחתו לארץ ישראל דרך פורט סעיד. בתחילה התגורר במחנה מעבר ברמת השרון ומשם עברה המשפחה להתגורר במושבה רעננה. לאחר עלייתו הפסיק חייבי לעסוק בצילום והיה שותף בבעלות על מכבסה.

חייבי נפטר בטרם עת מהתקף לב אשר פקדו בביתו בבני ברק והותיר אחריו אישה, רומה חייבי, וחמישה ילדים.

לאחר מותו, אשתו רומה הגשימה את חלומו ודאגה להוציא לאור את הספר "צנעא וסביבתה בצילומי יחיאל חייבי" שבו מתועדות התמונות אשר צילם.

אוסף תצלומיו של חייבי נמצא כיום במרכז המידע לאמנות ותרבות יהודית ע"ש אן ואיזידור פאלק במוזיאון ישראל, ירושלים. תצלומיו פורסמו בספר "צנעא וסביבתה בצילומי יחיאל חייבי" (1985) והוצגו בתערוכה בבית טיכו (2014).

==פרסומים==
* יוסף שער (עורך), צנעא וסביבתה בצילומי יחיאל חייבי, בני ברק: רומה חייבי, תשמ"ה 1985.
* אסתר מוצ'בסקי שנפר (אוצרת), רגעים בצנעא: תצלומי יחיא חייבי, 1930–1944, ירושלים: מוזיאון ישראל, 2014.

==קישורים חיצוניים==
* 
* "[http://www.imj.org.il/exhibitions/presentation/he/exhibit/?id=894 רגעים בצנעה, תצלומי יחיא חייבי, 1944-1930], באתר מוזיאון ישראל, 2014
* [https://web.archive.org/web/20140428061004/http://www.teman.org.il/ar/content/%D7%97%D7%99%D7%91%D7%99-%D7%99%D7%97%D7%99%D7%90%D7%9C חיבי, יחיאל], באתר האגודה לטיפוח חברה ותרבות, מורשת יהודי תימן

==הערות שוליים==

קטגוריה:צלמים ישראלים
קטגוריה:ישראלים ילידי תימן
קטגוריה:עולים במלחמת העולם השנייה
קטגוריה:אישים הקבורים בבית העלמין הדרום
קטגוריה:ישראלים שנולדו ב-1911
קטגוריה:ישראלים שנפטרו ב-1977
Kernel panic

הודעת קרנל פאניק במערכת לינוקס
Kernel panic (תעתיק: קרנל פאניק, בעברית פאניקת ליבה) היא פעולה הננקטת על ידי מערכת הפעלה בעת גילוי שגיאה קריטית פנימית, אשר ממנה היא אינה מצליחה להתאושש באופן בטוח. המונח נמצא בשימוש בעיקר במערכות הפעלה של יוניקס, ודמויות יוניקס; השגיאה המקבילה במערכות הפעלה חלונות של מיקרוסופט, ידועה בשם מסך המוות הכחול.

השגרה בליבה המטפלת במצבי פאניקה, ידועה כ-()panic בקוד המקור של AT&T ו-BSD יוניקס, ומיועדת לנפק הודעות שגיאה לקונסול, להעתיק את תמונת זיכרון הליבה לדיסק, לשם ביצוע ניתוח מאוחר יותר, ולאחר מכן להמתין עד שהמערכת תופעל מחדש באופן ידני.
המידע המסופק בהודעת השגיאה הנראית הוא ברמה טכנית גבוהה, ומיועד לסייע למנהל המערכת או למפתח התוכנה, לאבחן את מקור התקלה. 

Kernel panic יכול לנבוע גם מתקלות אשר מקורן מחוץ למרחב הליבה, לדוגמה בהרבה מערכות הפעלה של יוניקס, המערכת נכנסת ל"פאניקה" אם התהליך init הרץ במרחב המשתמש, מחוסל.

==ראו גם==
*שגיאת oops בליבת לינוקס
*מסך המוות הכחול

==קישורים חיצוניים==

==הערות שוליים==

קטגוריה:באגים
קטגוריה:שגיאות מחשב
בורשוד-אבאוי-זמפלן

בורשוד-אבאוי-זמפלן (בהונגרית: Borsod-Abaúj-Zemplén) הוא מחוז בחלקה הצפון-מזרחי של הונגריה. מצפון גובל המחוז בסלובקיה וממערב במחוזות נוגראד והווש. על גבולו הדרומי והמזרחי זורם נהר הטיסה, המפריד אותו ממחוזות יאס-נאג'קון-סולנוק, היידו-ביהר וסבולץ'-סטמאר-ברג. בירת המחוז היא העיר מישקולץ.

מחוז בורשוד-אבאוי-זמפלן הוא השני בגודלו בהונגריה הן בשטחו (אחרי מחוז באץ'-קישקון) והן באוכלוסייתו (אחרי מחוז פשט). במחוז 28 ערים, ובסך הכול 358 יישובים, והוא המחוז הגדול ביותר בהונגריה מבחינת מספר היישובים. כמחצית מאוכלוסיית המחוז גרה ביישובים עירוניים.

==היסטוריה==
המחוז הוקם בשנת 1950 על ידי איחוד שלושה מחוזות: בורשוד-גמר (Borsod-Gömör), אבאוי (Abaúj) וזמפלן (Zemplén). שטחים ניכרים ממחוזות היסטוריים אלו, שהיו חלק מהאימפריה האוסטרו-הונגרית, הועברו לידי צ'כוסלובקיה (כיום בסלובקיה) בחוזה טריאנון, והביאו את הצורך לאחד את המחוזות המקוצצים.

==קישורים חיצוניים==

* 
* 

*
קטגוריה:הונגריה: מחוזות
מסביב לעולם עם טימון ופומבה

מסביב לעולם עם טימון ופומבה (באנגלית: Around the World with Timon and Pumbaa) הוא סרט הנפשה מסדרת טימון ופומבה, שהופק ב-1996.

== תקציר העלילה ==
טימון הסוריקטה וחברו הטוב פומבה חזיר היבלות מטיילים יחדיו ביום שמש נאה ללא כל דאגה. השגרה מופרת כשמזג האוויר הופך גשום והשניים, שלא ציפו לכך, לא חפצו שהגשם יהרוס את הכל. לרוע מזלם של השניים נפגע פומבה מברק ובכך הוא מאבד את זיכרונו. טימון מוביל את פומבה למערה קרובה, בה הוא מדליק מדורה. טימון מנסה להשיב לפומבה את זיכרונו בכך שהוא מזכיר לו הרפתקאות שחוו מסביב לעולם, אבל ללא הצלחה. פומבה אינו זוכר מאום מן ההרפתקאות. הוא אף אינו זוכר שהוא וטימון ניזונים מחרקים ונגעל מאוד כשטימון מכניס אותם לפיו. בסוף הסרט זיכרונו של פומבה שב אליו. כשנראה היה כי כעת הכל טוב נפגע טימון מברק פתאומי ואף הוא מאבד את זיכרונו.

==הערות==
*טימון, במטרה לבדוק את זיכרונו של פומבה, הציג בפניו את סימבה, סקאר ורפיקי, דמויות שהופיעו ב"מלך האריות", הסרט בו הופיעו טימון ופומבה במקור.
*במהלך הסרט מבוצעת גרסת כיסוי לשירו הנודע של בן אי קינג, "Stand by me".

== קישורים חיצוניים ==

קטגוריה:מלך האריות
קטגוריה:סרטי 1997
קטגוריה:סרטי הנפשה אמריקאיים משנת 1997
מדינת תל אביב

מדינת תל אביב הוא כינוי סטריאוטיפי לקבוצת אוכלוסייה במדינת ישראל, המרוכזת במטרופולין תל אביב (ובפרט בתל אביב-יפו עצמה). לקבוצה זו מאפיינים דומים מבחינה דמוגרפית, פוליטית, מעמד סוציו-אקונומי, תרבותית, כלכלית וכו'. הסטראוטיפ של תושב "מדינת תל אביב" הוא של יהודי חילוני ליברלי אמיד, בעל דעות פוליטיות שמאלניות, שבדרך כלל עוסק במקצועות חופשיים, כגון תקשורת המונים, בידור, אמנות, תרבות, מסחר, היי-טק, עריכת דין או פיננסים. כפי שנרמז משם זה, מאפייני האוכלוסייה והערכים של תושבי "מדינת תל אביב", שונים מהערכים של כלל אוכלוסיית ישראל, ובפרט מהערכים ומהמאפיינים של תושבי הפריפריה ועיירות הפיתוח. כתוצאה מכך, המטרופולין של תל אביב מהווה מעין "בועה" או "מדינה בתוך מדינה". על כן, הביטוי "הבועה התל אביבית" הוא כינוי נפוץ לחלק מהאוכלוסייה התל אביבית.

בתחילת שנות ה-2000, הופץ המושג בבלוגים ובמאמרים שוליים, לרוב בהקשרים ביקורתיים. אולם לאחר מספר שנים, המושג נשגר בפיו של הציבור הרחב, וחדר לשימוש גם על ידי כותבים ופובליציסטים המזדהים עם המושג גם בהקשר חיובי, בטורי דעות, מאמרים שונים בתקשורת הממוסדת ואף בספרות האקדמאית.

== פוליטיקה ==

בפוליטיקה, נעשה שימוש במושג לתיאור הרוב השמאלני-חילוני בתל אביב. דוגמה לכך היא תיאורו של תומר לוטן, מנהל המרכז המוניציפלי, המכון למנהיגות וממשל, ג'וינט ישראל:

מבחינה פוליטית השימוש הנפוץ הוא לתיאור הצד השמאלי בקשת הפוליטית ולפעמים לתיאור מעוזו השמאל הקיצוני כאשר התיאור "מדינה" בא לבטא ניתוק הקבוצה משאר מדינת ישראל או מצרכי ציבורים גדולים אשר אינם שייכים להלך הרוח של הקבוצה התל אביבית. לפעמים מופנית ביקורת כלפי הקבוצה כי היא פועלת באופן שתלטני ובעלת אחיזה בנקודות מפתח בממסד ובמערכת המשפט ולאו דווקא לטובת הכלל. התבטאות חריפה לדוגמה הושמעה מהרב אביחי רונצקי, הרב הצבאי הראשי לשעבר כשנשאל: 

כתבה עם הכותרת "מדינת תל אביב זה לא ישראל"{{ש}}בעיתון [[גלובס, ינואר 2010]]

== התנגדות ל"מדינת תל אביב" ==
לטענת ארנון סופר ויבגניה ביסטרוב, מתעבה "טבעת חנק" של ערביי ארץ ישראל סביב מדינת תל אביב, מצפון הארץ, דרך הגליל, השומרון, ירושלים, הר חברון, מרחב הבדווים בדרום ורצועת עזה. הם מזהירים שאם תימשך המגמה הדמוגרפית, תל אביב עלולה להפוך למצדה. בחזונם, התהליך בו מדינת תל אביב "יונקת לתוכה את כל הדור הצעיר של יהודי השוליים הלאומיים" ומצמיחה "מדינה בתוך מדינה", יביא לכך ש"מדינת תל אביב" תאיים על קיומה של מדינת ישראל. לטענתם, את מדינת תל אביב מנהלים אילי ההון, תוך התעלמות מצרכיה של מדינת ישראל. כדי לשנות את המגמה ו"להציל את ישראל", ממליצים סופר וביסטרוב בין היתר להעביר את משרדי השלטון, ובכללם גם המטכ"ל וזרועות הביטחון, מ"מדינת תל אביב" לירושלים. העברת מוסדות אלה תאלץ גם את "התקשורת התל אביבית" להגיע מדי יום לבירת ישראל.

== ראו גם ==
* הצעות להקמת מדינה יהודית חדשה כמחאה

== לקריאה נוספת ==
* מעוז עזריהו, שבויה בדימויה: קיצור תולדותיה וקווים לדמותה של מדינת תל אביב, האוניברסיטה הפתוחה, 2021.
* מעוז עזריהו, תל אביב העיר האמיתית: מיתוגרפיה היסטורית, אוניברסיטת בן-גוריון, 2005.

==קישורים חיצוניים==

* [https://13news.co.il/item/news/magazine/ntr-1162296/ מדינת תל אביב: כשעיר אחת מנותקת – לטוב ולרע – משאר המדינה], באתר חדשות 13, דצמבר 2015
* 
* 
* 

== הערות שוליים ==

קטגוריה:ישראל: חברה
קטגוריה:תל אביב-יפו
הנסי ונום GT

הנסי ונום GT היא מכונית-על אמריקאית של חברת הנסי פרפורמנס.

ב-21 בינואר 2013, הנסי ונום GT קבעה ממוצע של האצה מ-0 ל-300 קמ"ש ב-13.63 שניות. בנוסף, המכונית קבעה שיא לא רשמי של האצה מ-0 ל-200 מייל לשעה (מ-0 ל-322 קמ"ש) ב-14.51 שניות (שברה את השיא של קוניגסג אגירה R שעמד על-14.53 שניות) מה שהופך אותה למכונית שמאיצה במהירות הגבוהה ביותר בעולם, באופן לא רשמי, למרות זאת בשנת 2018 הקוניגסג אגירה RS שברה את השיא על פי גינס והעמידה אותו על 481 קמ"ש.

ב-14 בפברואר 2014, הנסי ונום GT קבעה שיא מהירות של-435.3 קמ"ש (270.5 מייל לשעה). 
ספר השיאים של גינס קובע כי רק רכב אשר נמכר בלמעלה מ-30 עותקים יכול להחשב "יצור סדרתי". כיום קיימים רק 16 עותקים מהמכונית. בנוסף, מכיוון שבדיקת המהירות התבצעה רק בכיוון אחד (בניגוד לתקנות ספר השיאים של גינס אשר דורש בדיקת מהירות בשני הכיוונים כדי לשלול את אפקט הרוח) השיא לא מוכר על ידי הספר.
==ראו גם==
* הנסי ונום F5 

==קישורים חיצוניים==

* 
קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2010
קטגוריה:מכוניות מנוע מרכזי
מורלוס

מורלוס (בספרדית: Morelos; רשמית: המדינה החופשית והריבונית של מורלוס, בספרדית: Estado Libre y Soberano de Morelos) היא אחת מ-31 המדינות המרכיבות את מקסיקו. מורלוס נמצאת בדרום-מזרח מקסיקו והיא גובלת במקסיקו בצפון-מערב ובצפון-מזרח, המחוז הפדרלי של מקסיקו סיטי בצפון, פואבלה במזרח וגררו בדרום-מערב. בירתה והעיר הגדולה ביותר בה היא קוארנבקה.

==היסטוריה==
משלחות של ספרדים הגיעו לאזור מורלוס של ימינו לראשונה ב-1520 לאחר נשלחו על ידי הרנאן קורטס.

לאחר קבלת עצמאות מקסיקו מורלוס של ימינו הייתה מחוז קוארנבקה במדינת מקסיקו שנוצרה ב-1824. בתקופת כהונתו הקצרה של חואן אלברס ב-1855, בירת מקסיקו הועברה ממקסיקו סיטי לקוארנבקה, אך המצב חזר לקדמותו ב-1857.

מורלוס הפכה למדינה נפרדת ב-21 בספטמבר 1868, והיא נקראה על שמו של חוסה מריה מורלוס, שהיה ממנהיגי המקסיקנים במלחמת העצמאות של מקסיקו. בירתה של המדינה נקבעה בקוארנבקה.

עקב תעשיית הסוכר הענפה, אזור מורלוס הפך להיות אחד העשירים במקסיקו לאחר קבלת עצמאותה. עקב כך, במהלך המאה ה-19 באזור הוקמו תשתיות שונות, בהן כבישים וקווי טלגרף. במהלך תקופה זו נוצרה ריכוזיות גדולה במדינה, מה שגרם לכך שמורלוס הייתה אחד המוקדים של המהפכה המקסיקנית בתחילת המאה ה-20, ואף אחד ממנהיגיה, אמיליאנו ספאטה, היה תושב המדינה.

==כלכלה==
כלכלת מורלוס מתבססת על חקלאות ותיירות, אם כי החקלאות הופכת לפחות דומיננטית בעשורים האחרונים. הגידולים העיקריים במדינה כוללים תירס, שעועית, בננה, אנונה, מלון, מלפפון, אלפלפה, כותנה, בוטן, בצל ועגבנייה.

==קישורים חיצוניים==

* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מקסיקו: מדינות
אבנר בן-גרא

אבנר בן גרא (נולד בשנת 1961) הוא מנהל ופוליטיקאי ישראלי, כיהן כראש המועצה המקומית מיתר בין השנים 2009–2018.

== תולדות חייו ==
בן-גרא נולד וגדל בבאר שבע. למד והוסמך כמהנדס מכונות, וכן סיים תואר שני במינהל עסקים. כמו כן, סיים לימודי משפטים. כיהן כמנהל מחלקת אחזקה וכמנהל מפעלים בחברת רותם אמפרט נגב. מתגורר במיתר משנת 1994. במיתר כיהן במספר תפקידים ציבוריים, בהם חבר המועצה הדתית.

בן-גרא כיהן כחבר מליאת המועצה מטעם סיעת "קהילה". בשנת 2009 גבר על ראש המועצה המכהן מזה שתי קדנציות, סלומון כהן, וסיעתו "קהילה" הייתה לסיעה הגדולה במליאת המועצה. בשנת 2012 קיבל את אות יקיר הנוער על ידי המועצה המשותפת לתנועות הנוער בישראל, על הקצאת משאבים ותקציב לבניית מבנים לתנועות הנוער במיתר. בבחירות שהתקיימו בשנת 2013 נבחר לקדנציה נוספת. בבחירות לרשויות המקומיות בשנת 2018 התמודד בן-גרא בשלישית, אך זכה במקום הרביעי ולא העפיל לסיבוב השני.

בן-גרא מכהן גם בחבר הנאמנים של המכללה האקדמית להנדסה סמי שמעון.

נשוי לעטרה ואב לארבעה ילדים.

==קישורים חיצוניים==

== הערות שוליים ==

קטגוריה:ראשי מועצת מיתר
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו ב-1961
נפוליאון אז'ן לואי

נפוליאון אז'ן לואי ז'אן ז'וזף בונפרטה (בצרפתית: Napoléon Eugène Louis Jean Joseph Bonaparte; 16 במרץ 1856 – 1 ביוני 1879), הנסיך האימפריאלי של צרפת (prince impérial de France), היה בנם היחיד של קיסר צרפת נפוליאון השלישי לבית בונפרטה ורעייתו הקיסרית אז'ני דה מונטיז'ו. לאחר מות אביו הוכתר על ידי הפלג הבונפרטיסטי של המלוכנים הצרפתים כקיסר הטוען לכתר נפוליאון הרביעי, תואר שלא מומש משום ששהה בגלות בבריטניה שעה שבצרפת התקיימה הרפובליקה הצרפתית השלישית.

== תולדות חייו ==
אז'ני, 1862 (בגיל 6)]]
מותו ב[[מלחמת הזולו, ציור מאת Paul Jamin]]
נפוליאון אז'ן לואי נולד שעה שאביו כיהן כקיסר. הוא הוטבל בקתדרלת נוטרדאם בפריז וסנדקו היה האפיפיור פיוס התשיעי (באמצעות הנונציו שלו בפריז), סנדקיתו הייתה ויקטוריה, מלכת הממלכה המאוחדת.

בפרוץ מלחמת פרוסיה צרפת, והוא בן 14, לקח אותו אביו עמו למטהו בזארבריקן, אולם משהמצב הפך למסוכן, נשלח הנער לבלגיה. לאחר התבוסה הצרפתית הועבר לבריטניה, שם התאחד עם אמו ואביו.

בבריטניה חיה המשפחה בצ'יזלהרסט. ב-1873 נפטר נפוליאון השלישי ונפוליאון אז'ן לואי הוכתר על ידי המלוכנים הצרפתים (ה"בונפרטיסטים") כקיסר נפוליאון הרביעי. כשמלאו לו 18 נשלח הנסיך להכשרה צבאית באקדמיה הצבאית המלכותית בווליץ' והצטרף לרגימנט הארטילריה המלכותי בדרגת לוטננט (כמו נפוליאון הראשון, ששירת בחיל התותחנים). באותה עת נפוצו שמועות על אירוסיו הקרבים לביאטריס, נסיכת הממלכה המאוחדת, בתה של המלכה ויקטוריה וידידת המשפחה. 

מריה דל פילאר, נסיכת ספרד (1861–1879) הייתה ידידתו של הנסיך ורצתה להתחתן איתו. היא מתה קצת זמן אחריו.

בראשית 1879 הצטרף לכוחות הבריטים שלחמו במלחמת אנגליה-זולו באפריקה, כמשקיף במטה מפקד הכוחות. ב-1 ביוני, ולמרות הגדרתו כבלתי-קרבי, וניסיון להרחיקו מסכנה, התעקש הנסיך להצטרף לסיור שהותקף על ידי אנשי הזולו ונהרג<ref></ref>. מותו הכה באבל כבד את אז'ני ויחד עמה את הבונפרטיסטים ואף את המלכה ויקטוריה, שראתה באפשרות הזיווג בין בתה לנסיך פתח של תקווה לאירופה. בצוואתו הוריש את תארו כראש משפחת בונפרטה לדודנו ויקטור, נסיך נפוליאון, ושלל בכך את התואר מהנסיך נפוליאון בונפרטה, אביו של ויקטור, שהיה זכאי לו לפי סדר הירושה. הדבר הוביל לפילוג במחנה הבונפרטיסטי, שבחלקו לא קיבל את תוקף הוראתו של נפוליאון אז'ן.

נקבר באחוזת משפחתו בכנסייה הקתולית בפארנבורו.

== הנצחה ==
האסטרואיד 45 Eugenia, שהתגלה ב-1857, נקרא על שמה של אמו, הקיסרית אז'ני. את האסטרואיד מקיף אסטרואיד-לוויין (שהתגלה ב-1999) ונקרא "הנסיך הקטן", של שם הנסיך.

== קישורים חיצוניים ==

* [http://histclo.com/royal/fra/n3/n3-epi.htm בנו של נפוליאון השלישי - ביוגרפיה]
* [https://web.archive.org/web/20140502005617/http://www.roi-president.com/bio/napoleon+eugene+louis+bonaparte.html נפוליאון אז'ן לואי], ביוגרפיה באתר ביוגרפיות של ראשי המדינה של צרפת 
* [http://www.napoleon.org/fr/salle_lecture/articles/files/474101.asp מותו של הנסיך הקיסרי] 
* 
* 

==הערות שוליים==

קטגוריה:אבירי מסדר גיזת הזהב
קטגוריה:בית בונפרטה
קטגוריה:יורשי עצר שלא זכו למלוך
קטגוריה:בוגרי האקדמיה הצבאית המלכותית בווליץ'
קטגוריה:צרפתים שנולדו ב-1856
קטגוריה:צרפתים שנפטרו ב-1879
קטגוריה:אישים הקבורים בממלכה המאוחדת
טוני ברמן

אנטוני "טוני" ברמן (נולד ב-22 בפברואר 1999) הוא מדבב, מנחה, שחקן ומקעקע ישראלי.

== ביוגרפיה ==
נולד בשם אנטוני ברמן בבאר שבע. הוא בן לאמא זמרת, אבא שחקן, אח של השחקן דני ברמן ובן הזוג של המדבבת בר סביר. למד בבית הספר "בן-גוריון" ולאחר מכן בבית הספר היסודי ברמת גן "עליות". סיים את לימודיו בתיכון בבית הספר "תלמה ילין".

== קריירה ==
בשנת 2008 שיחק ברמן בתפקיד ראשי בסרט הסטודנטים "פנחס", בבימויו של פיני טבגר. בשנים 2010–2012 גילם את דמותו של יהלי שלו בקומדיית המצבים "כאן גרים בכיף", בערוץ 10.

בשנת 2011 הוא שיחק בתפקיד ראשי בסרט הטלוויזיה "דבר על המקום הימצאם" שכתבה נאוה סמל. באותה שנה התחיל את דרכו כשחקן תיאטרון. הוא קיבל תפקיד ראשי בהצגת תיאטרון שהועלתה בבאר שבע, ובהמשך שיחק בתיאטרון בית לסין במחזה "אמא שלו", וכן דיבב לעברית את דמותו של זאק מרטין בקומדיית המצבים האמריקאית "החיים היפים של זאק וקודי". בנוסף דיבב בסדרת האנימציה "דינו דן", בתפקיד טריסטן.

בשנת 2012 הנחה את "הצחוקייה" בניקלודיאון.

ב-2013 שיחק בסדרה "שטיסל" בתור וולוועלה.

בשנת 2014 שיחק בסדרה "עממיות" בערוץ 2. בקיץ אותה שנה שיחק בעונה השלישית של סדרת הילדים "הקלמרים".

== חיים אישיים ==
בנוסף לעיסוקו כשחקן הוא גם מקעקע.

==קישורים חיצוניים==

*[https://web.archive.org/web/20140812012414/http://family.nana10.co.il/Article/?ArticleID=720937 טוני ברמן הוא יהלי], באתר נענע 10, 25 במאי 2010
*[https://web.archive.org/web/20140811205754/http://family.nana10.co.il/Article/?ArticleID=734812 מה עושה טוני עם החברה שלו? - ראיון מצולם], באתר נענע 10, 26 ביולי 2010

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:מדבבים ישראלים
קטגוריה:שחקנים ילדים ישראלים
קטגוריה:בוגרי תלמה ילין
קטגוריה:ישראלים שנולדו ב-1999
יצירה ואסון: סיפור אמיתי

יצירה ואסון: סיפור אמיתי (באנגלית: Genesis and Catastrophe: A True Story) הוא סיפור קצר שנכתב על ידי הסופר הבריטי רואלד דאל, ופורסם לראשונה במגזין "פלייבוי". הסיפור מתאר באופן בדיוני אירוע שהתרחש במציאות, שהוא היוולדותו של מנהיג גרמניה הנאצית דאז, אדולף היטלר.

== תקציר העלילה ==
הסיפור מתחיל בסיטואציה בה קלרה, גברת ממוצא גרמני, סיימה זה עתה את לידתה.

היא מלאת פחד שבנה אשר נולד לה ימות בקרוב, כפי ששלושת ילדיה הקודמים נפטרו: אוטו, גוסטב ואידה. בעלה, אלואיס היטלר, רואה כמה קטן וחלש התינוק הנולד ובאופן מיידי צופה לו את גורלם של הבנים אחרים.

לעומת זאת, הדוקטור והמיילדת בטוחים בכך שהתינוק תקין ובריא לחלוטין.

הם מתחננים בפני האב להביע יותר אופטימיות וחמלה כלפי אשתו וכמו כן לקוות להישרדותו של הילד.
הסיפור מסתיים ברוח תפילתה של קלרה: "הוא חייב לחיות, אלואיס. הוא חייב, הוא חייב... הו אלוהים, היה רחום וחנון כלפיו..."
שם בנה הוא אדולף היטלר. 

== קישורים חיצוניים ==
* [https://web.archive.org/web/20080908100547/http://arsethica.files.wordpress.com/2008/03/genesiscatastrophe_dahl.pdf הסיפור המקורי באנגלית]
קטגוריה:רואלד דאל
קטגוריה:אדולף היטלר בתרבות
אוניברסיאדת מוסקבה (1973)

אוניברסיאדת הקיץ השביעית נערכה במוסקבה, ברית המועצות ב-1973; טקס הפתיחה והמשחקים נערכו באצטדיון לוז'ניקי. במשחקים השתתפו כ-4,000 ספורטאים.

באוניברסיאדה זו נערכו תחרויות בעשרה ענפי ספורט: אתלטיקה, היאבקות, התעמלות מכשירים, טניס, כדורמים, כדורסל, כדורעף, סיף, קפיצה למים ושחייה.

סך הכול הוענקו 353 מדליות, מתוכן 134 לברית המועצות. 

==אירועים מיוחדים==
* אולגה קורבוט מברית המועצות זכתה ב-5 מדליות זהב בהתעמלות מכשירים.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||69||35||30||134
|-align=center
|2||align=right|||19||15||18||52
|-align=center
|3||align=right|||3||9||2||14
|- class="sortbottom"
!colspan=2|סך הכל||111||120||122||353
|}

==קישורים חיצוניים==

1973
קטגוריה:מוסקבה: תחרויות ספורט
קטגוריה:1973 בספורט
קטגוריה:1973 בברית המועצות
אוניברסיאדת רומא (1975)

אוניברסיאדת הקיץ השמינית נערכה ברומא, איטליה ב-1975; טקס הפתיחה והמשחקים נערכו בסטאדיו אולימפיקו. במשחקים השתתפו 468 ספורטאים שהתחרו באתלטיקה בלבד.

סך הכול הוענקו 105 מדליות, מתוכן 23 לברית המועצות.

==טבלת המדליות (חלקית)==
{|class="wikitable sortable" style="text-align:right;"
|-
!מקום
!מדינה
!style="background:gold; width:4.5em;"|זהב
!style="background:silver; width:4.5em;"|כסף
!style="background:#cc9966; width:4.5em;"|ארד
!style="width:4.5em;"|סה"כ
|-align=center
|1||align=right|||7||5||11||23
|-align=center
|2||align=right|||7||3||1||11
|-align=center
|3||align=right|||5||1||1||7
|- class="sortbottom"
!colspan=2|סך הכל||35||35||35||105
|}

1975
קטגוריה:רומא: תחרויות ספורט
קטגוריה:1975 בספורט
תעודת פטירה

תעודת פטירה של [[אל קאפונה]]
תעודת פטירה של [[חיית מחמד]]
תעודת פטירה היא תעודה ציבורית המעידה שאדם מסוים נפטר מהעולם. הנהלים להנפקת תעודת פטירה שונים ממדינה למדינה. יש מדינות בהן קיימות גם תעודות פטירה לחיות מחמד.

בישראל מונפקת תעודת פטירה לבקשת בני משפחה מדרגה ראשונה (בן זוג או בת זוג, ילדים, נכדים, אחים, הורים וסבים) של הנפטר או לבקשת בעל עניין אחר, שיבהיר את עניינו, אך רק עבור מי שנפטר בארץ. בעת בקשה להנפקת תעודת פטירה המבקש צריך למסור את מספר הזהות של הנפטר ואת פרטי המבקש ולמלא את הטופס המתאים.

התעודה מונפקת על ידי משרד הפנים ורק לאחר מרשם האוכלוסין עודכן על ידי הודעת פטירה. אם המבקש הוא בן או בת זוג של הנפטר, משרד הפנים יעדכן בהזדמנות זו את מעמדו האישי בתעודת הזהות שלו או שלה, לפי המקרה.

== קישורים חיצוניים ==

* [https://www.gov.il/he/service/death_certificate תעודת פטירה] באתר רשות האוכלוסין וההגירה

קטגוריה:גנאלוגיה
קטגוריה:מוות
קטגוריה:פתולוגיה
קטגוריה:רפואה משפטית
פטירה
Sheezus

Sheezus הוא אלבום האולפן השלישי של הזמרת-היוצרת הפופ הבריטית לילי אלן. האלבום יצא לאור ב-2 במאי 2014, על ידי חברות התקליטים פרלופון, וורנר רקורדס. הסינגל הראשון מהאלבום, "Hard out Here", יצא לאור ב-17 בנובמבר 2013, והגיע למקום ה-9 במצעד הבריטי. הסינגל השני של האלבום הוא "Air Balloon", הגיע למקום ה-9 במצעד הבריטי.

==סינגלים==
* "Hard out Here" - יצא לאור ב-17 בנובמבר 2013 כסינגל הראשון מהאלבום. הסינגל הגיע למקום ה-9 במצעד הבריטי. השיר מדבר על דימויי גוף ועל היחס המזלזל לנשים בתעשיית הבידור.
* "Air Balloon" - יצא לאור ב-31 בינואר 2014 כסינגל השני מהאלבום. הסינגל דורג במקום ה-9 במצעד הבריטי.
* "Our Time" - יצא לאור ב-10 במרץ 2014 כסינגל שלישי מהאלבום.
* "URL Badman" - יצא לאור כסינגל הרביעי מהאלבום ב-13 ביולי 2014. הקליפ לשיר פורסם כשבועיים לפני כן בערוץ היוטיוב של אלן.

===סינגלים שיווקיים===
* "Sheezus" - יצא לאור ב-23 באפריל 2014 כסינגל הרביעי מהאלבום. השיר הוא שיר פופ עוקצני, במהלכו מוזכרות הזמרות ריהאנה, קייטי פרי, ביונסה, לורד וליידי גאגא. במקור תוכנן להוציא את השיר ב-28 באפריל, אך עקב דליפתו הוקדמה הוצאתו ל-23 באפריל, יחד עם הקליפ. לאחר הוצאתו הודיעה חברת התקליטים כי השיר לא ישמש כסינגל אלא כסינגל שיווקי, מכיוון שבמהלכו מוזכרת המילה "מחזור" שלוש פעמים.

==ביקורות==
אבי פיטשון מעיתון הארץ טען ש"היא לא משחזרת את הקסם" של אלבומיה הקודמים. ב-ynet נטען שמרוב עיסוק במסרים, היא שוכחת את המוזיקה. ב"אנשי הספר" נטען לעומת זאת, שזהו אלבום פופ מעולה.

== רשימת רצועות ==

== מיקומי שיא ==

== קישורים חיצוניים ==

* 

== הערות שוליים ==

קטגוריה:אלבומי לילי אלן
קטגוריה:אלבומים באנגלית
קטגוריה:אלבומים שהופקו על ידי גרג קורסטין
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת וורנר רקורדס
קטגוריה:אלבומי חברת פרלופון
בנק החקלאות לישראל

תבליטי שיבולים בבניין בנק החקלאות
בנק החקלאות לישראל היה בנק ישראלי שהוקם כחברה ממשלתית בשנת 1951 לשם מתן אשראי לחקלאות, בעיקר מתוך פיקדונות שהפקידה בו המדינה, וכן הלוואות מהבנק העולמי.
==היסטוריה==
יו"ר הבנק מיום הקמתו ועד שנת 1971 היה פרופ' חיים הלפרין. בתקופה זו נתן הבנק הלוואות בסכום כולל של כ-900 מיליון ל"י. בשנת 1962 נמנה הבנק עם עשרת המוסדות הישראליים שייסדו את חברת "כלל". הבנק מכר את חלקו ב"כלל" בשנת 1969, כדי למנוע מכלל להיות חייבת בביקורת של מבקר המדינה. הבנק, תחת הנהגתו של חיים הלפרין, נטל חלק בהוצאת האנציקלופדיה לחקלאות.

הלפרין היה גם מנכ"ל הבנק, עד 1967, עת החליפו דוד קלדרון. בשנת 1984 מונה ישראל ראוך למנכ"ל הבנק, במקומו של קלדרון.

בתחילת שנות ה-80 שקלה הממשלה למכור את הבנק, וגורמים אחדים התעניינו ברכישתו, אך המהלך לא הגיע לכלל מימוש. בסוף שנות ה-80 נקלעה החקלאות בישראל למשבר (ראו: הסדר חובות המושבים ומשבר הקיבוצים), והלווים של הבנק לא עמדו בהחזר חובותיהם. כתוצאה מכך נקלע הבנק להפסדים כבדים. עקב כך בשנת 1993 הגביל בנק ישראל את רישיונו של בנק החקלאות כך שיוכל לעסוק רק בגביית החובות מלקוחותיו. בחודש מרץ 2005 בוטל רישיונו של הבנק לחקלאות. במועד זה היו חובות המגזר החקלאי לבנק 250 מיליון ש"ח. הבנק עתר לבג"ץ נגד ההחלטה לשלול את רישיונו, אך עתירתו נדחתה. בספטמבר 2005 החליטה ועדת השרים לענייני הפרטה, בראשות שר האוצר, אהוד אולמרט, להפריט את הבנק באמצעות מכירת נכסיו. הבנק המשיך לצבור הפסדים כבדים, ובשנת 2008 הוחלט על פירוק מרצון שלו.

בניין ההנהלה הראשית של הבנק תוכנן על ידי האדריכלים שולמית ומיכאל נדלר והוקם בצומת הרחובות חשמונאים וקרליבך בתל אביב. במסגרת פירוק הבנק נמכר הבניין בשנת 2009 תמורת 28.5 מיליון ש"ח.. בשנת 2016 נפתח אולם תצוגה של חברת רכבי היוקרה "לקסוס" בקומת הקרקע.

==לקריאה נוספת==
*צבי אלחייני ומיכאל יעקובסון: האדריכלות של נדלר-נדלר-ביקסון-גיל, 2010-1946, הוצאה עצמית, 2016

==קישורים חיצוניים==
* [https://web.archive.org/web/20140502080629/http://www.bankinfo.co.il/%D7%91%D7%A0%D7%A7-%D7%94%D7%97%D7%A7%D7%9C%D7%90%D7%95%D7%AA-%D7%9C%D7%99%D7%A9%D7%A8%D7%90%D7%9C.aspx בנק החקלאות לישראל], באתר "בנקאינפו"
*
* 
*מיכאל יעקובסון: [https://michaelarch.wordpress.com/2016/05/25/%D7%9E%D7%95%D7%96%D7%9E%D7%A0%D7%99%D7%9D-%D7%9C%D7%A1%D7%99%D7%95%D7%A8-%D7%91%D7%91%D7%A0%D7%99%D7%99%D7%9F-%D7%91%D7%A0%D7%A7-%D7%94%D7%97%D7%A7%D7%9C%D7%90%D7%95%D7%AA/ סקירה מצולמת של הבניין שבחלקו נותר נטוש], באתר 'חלון אחורי', 25 במאי 2016
* 

==הערות שוליים==

החקלאות
קטגוריה:חברות ממשלתיות בישראל
קטגוריה:מבנים ואתרים שתכננו שולמית ומיכאל נדלר
קטגוריה:תל אביב-יפו: בנקים
קטגוריה:ישראל: חברות שהוקמו ב-1951
צ'ונגראד

צ'ונגראד (בהונגרית: Csongrád, בסרבית: Чонград/Čongrad, ברומנית: Ciongrad, ביידיש: טשאנגראד) היא עיר במחוז צ'ונגראד-צ'נאד על גדות נהר הטיסה בדרום הונגריה.

==היסטוריה==
בתקופת הכיבוש המדיארי במאה ה-9 היה האזור בשליטה בולגרית. המבצר "צ'ורני גראד" (Chorniy Grad, מונח סלאבי שפירושו "טירה שחורה") היה עמדת ספר בולגרית-סלבית. במאה ה-11 הפך אישטוון הראשון, מלך הונגריה, את העיר למרכז מנהלי ארצי, והעניק את שמה למחוז. היישוב נשאר מקום מושבם של שלטונות המחוז עד הפלישה המונגולית להונגריה באמצע המאה ה-13. העיירה והטירה נפגעו קשה והמלך בלה הרביעי העביר את מושב שלטונות המחוז לסגד. המהלך השפיע על מעמדה של צ'ונגראד והיא לא שבה לקבל מעמד עיר עד 1920.

==אתרים בעלי חשיבות==
בעיר חלקים שהשתמרו כפי שהיו במאה ה-18, בהם בתים עם קירות עשויי לבנים וגגות קש, והם מעניקים לעיר צביון של עיירת דיג הונגרית מהמאה ה-18. בעיר שדרות עם עצים עתיקים, וכיכר העיר השתמרה בצורתה המקורית מהמאה העשירית. על גדת הנהר טיסה שליד העיר נמצאים שרידי מנזר בנדיקטיני מהמאה ה-11. לחלק מגדת הנהר מראה של חוף ים, כולל חול, וחלק זה מושך מתרחצים רבים. בעיר מסלולים רבים המיועדים לרכיבה על אופניים. כמו כן נמצא בעיר כנסיות רבות, אחת מהן, זו הממוקמת בכיכר המרכזית, נבנתה במאה ה-18. בעיר מוזיאונים מקומיים רבים, ביניהם בית מסורתי, מוזיאון אוספי אמנות, מוזיאון להיסטוריה של העיר וכן פארק אמנים.

בימי הקיץ מתקיימים בעיר מספר פסטיבלים, בהם פסטיבל יין שנמשך שבוע.

==קהילה יהודית==
בשנות הת"ר כיהנו בה הרבנים משה רובינשטיין ויהודה היילבורן. לאחר הקרע ביהדות הונגריה, הפכה הקהילה לנאולוגית.

בתחילת שנות ה-40, לפני כיבוש הונגריה על ידי גרמניה, היו בעיר 286 יהודים שהיו חברים בקהילה הנאולוגית.

עם הכיבוש הגרמני במרס 1944 גורשו מספר יהודים ויהודיות למחנה מעצר בקישטרצ'ה (Kistarcsa), ומשם לאושוויץ. במאי רוכזו יהודי העיר בגטו. ביוני הם הועברו לנקודת איסוף במפעל בקצ'קמט ומשם גורשו לאושוויץ.

== ילידי המקום ==

* מיקלוש פַרַגוֹ (עד 1902 שניצר, 1884 - תל אביב, 1972) היה עיתונאי יהודי-הונגרי, מוציא לאור.
* דניאל קלנר (1895–1955) היה רופא פנימי ונוירולוג יהודי-הונגרי מקים רפואת הספורט בהונגריה.
* פרנץ וידה (1911 – 1990) היה עורך דין יהודי-הונגרי ושופט קומוניסטי. 

* 
* מיהאי פקטה היה שם הבמה של מור שוורץ (1884 – 1960) היה שחקן, במאי, מחזאי יהודי-הונגרי.
* אדה הטווני (במקור אדוארד שראנק, 1859 – 1927) היה שחקן יהודי-הונגרי, זמר (בריטון). 
* קארוי צ'מגי (במקור נאש 1826 – 1899) עורך דין יהודי-הונגרי, נשיא מועצת הקוריה (בית המשפט העליון), סגן שר המשפטים ההונגרי. 

== קישורים חיצוניים ==

* 
* 
* 

קטגוריה:הונגריה: ערים
קטגוריה:גטאות בהונגריה
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה